افتخار چودهري به بیرته د پاکستان 'قاضی القضات شی'
د پاکستان حکومت پخوانی قاضي القضات افتخار محمد چودهري بیرته په خپل مقام د ټاکلو اعلان وکړ او د هیواد سیاسي او قضایي لانجې ته یې د پای ټ
ددې اعلان سره د وکیلانو او د نواز شریف د گوند له لوري د اسلام اباد په لور لاریون هم ختم شوی دی. د پاکستان د حکومت مخالفو گوندونو په خاصه توگه پخواني صدراعظم نواز شریف او د وکیلانو تحریک اعلان کړی وو چې د دوشنبې په ورځ به تر هغې پورې د پارلمان د ودانی مخې ته گونډې ووهي چې حکومت پخواني قاضي القضات افتخار محمد چودهري پر خپل ځای وټاکي. حکومت اسلام اباد ته د وکیلانو د راتگ او په خاص ډول دې ښار ته د لاهور څخه د نواز شریف د کاروان د ننوتلو پر مخ ټولې لارې تړلې وي او سخت امنیت ترتیبات یې نیولي وو. خو د دوشنبې په سهار وختې د لمر خاته سره د پاکستان صدر اعظم د وکیلانو غوښتنه ومنله او ملت یې په یوه تلویزیوني وینا کې داسي وویل ددې اعلان په اوریدو د افتخار چودهري د کور مخې ته راغونډ شوو خلکو د بري اعلان وکړ او یو بل ته یې د تحریک د بریالیتوب مبارکی ورکړې. د پاکستان د حکومت له لوري د پخواني قاضي د ټاکلو د اعلان پرمهال نواز شریف د زرگونو ملاتړو په بدرگه اسلام اباد ته په لارې وو او د پنجاب یو بل ښار گوجرانوله ته رسیلی وو. پخواني صدر اعظم او د جمهوري رئیس زرداري تاریخي سیال او د اوسني اپوزیسیون د ترټولو ستر گوند مشر په اسلام اباد کې د پارلمان د ودانی مخې ته د وکیلانو د تحریک د غړو سره یو ځای د گونډو وهلو تابیا کړې وه. نواز شریف د خپل موټر څخه د لاوډ سپیکر له لارې خپلو ملاتړو او وکیلانو ته د ستر بري مبارکې ورکړه او د لاریون د ختمولود اعلان سره بیرته د لاهور پر لور وخوځید. علي احمد کرد د پاکستان د سترې محکمې د وکیلانو د اتحادیې رئیس دی. دی نه وو پریښودل شوی چې د کوټې د ښار نه اسلام اباد ته راشي خودحکومت د اعلان په اوریدو یې داسي وویل افتخار محمد چودهري شپیته کلن دی او په دوه زره اووم کال کې پوځي دکتاتور پرویز مشرف له هغې وروسته له دندې گوښه کړ چې ده د حکومت پرخلاف د ځینو دوسیو څیړل پیل کړل. د مشرف په دې کار وکیلانو پر ټول هیواد کې کلکه مبارزه پیل کړه چې د واک نه د هغه د پرځولو سبب هم شو. د نوي حکومت په راتلو زرداري د نواز شریف دواړو د قاضي القضات بیرته پر خپلې دندې د گمارلو ژمنه کړې وه خو جمهور رئیس زرداري دا کار ونکړ. داسي ویل کیږي چې زرادري له دې ویره درلوده چې افتخار چودهري به د پرویز مشرف او د زرداري د میرمنې بینظیر بوټو ترمنځ د شوې موافقې په اساس د ښځې او میړه پرخلاف د اختلاس تړل شوي دوسیې بیا وسپړي. د زرداري او نواز شریف ترمنځ د اختلافاتو په پایله کې جمهور رئیس زرداري تیره میاشت د یو فوق العاده فرمان په اساس په پنجاب کې د نواز شریف د ورور شهباز شریف حکومت ونړاوو. د اختلافاتو په زیاتیدو د امریکا د بهرنیو چارو زیرې هلیري کلنټن هم د زرادري او نواز شریف سره تلیفوني خبرې کړې وې او دواړه یې د هیواد د گټو په خاطر د خبر اترو له لارې د مسلو حواري ته هڅولي ول. gilani, chudari, pakistan, protests, nawaz sharif, islamabad